CELEX: 52020PC0700
Language: da
Date: 2020-11-12
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen [32015R1222 — retningslinjer for kapacitetsbegrænsning]

EUROPA-KOMMISSIONEN
            Bruxelles, den 12.11.2020
            COM(2020) 700 final
            2020/0314(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen [32015R1222 — retningslinjer for kapacitetsbegrænsning]
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag IV (Energi) til EØS-aftalen med henblik på at indarbejde Kommissionens forordning (EU) 2015/1222 af 24. juli 2015 om fastsættelse af retningslinjer for kapacitetstildeling og håndtering af kapacitetsbegrænsninger
                     1
                   i EØS-aftalen.
               
               
                  I de elnetregler og retningslinjer, der er fastlagt på grundlag af den tredje energipakke, fastsættes de tekniske regler, der skal lette handelen på EU's indre elmarked. Et fuldt fungerende og indbyrdes sammenkoblet indre marked for energi er afgørende for at opretholde energiforsyningssikkerheden, fremme konkurrenceevnen og sikre, at forbrugerne kan købe energi til overkommelige priser. Der er etableret en betydelig sammenkobling af elmarkederne mellem Norge som en EØS-EFTA-stat og EU's medlemsstater. For at sikre ensartet lovgivning som grundlag for handel med elektricitet er det derfor afgørende, at de tekniske regler for handel inden for EU's indre marked for elektricitet udvides til at omfatte EØS.
               
               
                  I Kommissionens forordning (EU) 2015/1222 fastsættes regler for tildeling af tilgængelig kapacitet på grænseoverskridende samkøringslinjer indenfor det indre marked for elektricitet, med det formål at lette handelen i day-ahead og intraday-markederne. Forordningen fastsætter krav til fastlæggelsen af fælles metoder til kapacitetsberegning, kriterier til vurdering af effektivitet og en revisionsprocedure vedrørende de fastsatte budområder. Den gælder for alle transmissionssystemoperatører, med undtagelse af dem, der befinder sig på øer, der ikke er forbundet med andre systemer.
               
               
                  Tilpasningerne i vedlagte udkast til Det Blandede EØS-Udvalgs afgørelse er mere vidtgående, end hvad der kan anses for at være rent tekniske tilpasninger som omhandlet i Rådets forordning nr. 2894/94. Unionens holdning skal derfor fastlægges af Rådet.
               
            
            
               •Sammenhæng med de gældende regler på samme område
            
            
               
                  Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS/EFTA-landene (Norge, Island og Liechtenstein).
               
            
            
               •Sammenhæng med Unionens politik på andre områder
            
            
               
                  Udvidelsen af den gældende EU-ret til at omfatte EØS/EFTA-landene ved indarbejdelse heraf i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet Europæisk Økonomisk Samarbejdsområde, som skal bygge på fælles regler og lige konkurrencevilkår.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Den lovgivning, der skal indarbejdes i EØS-aftalen, bygger på artikel 194 i traktaten om Den Europæiske Unions funktionsmåde.
               
            
            
               I henhold til artikel 1, stk. 3, i Rådets forordning (EF) nr. 2894/94
                  2
                om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til de afgørelser, som omhandles i nævnte stk. 3. 
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget er i overensstemmelse med nærhedsprincippet af følgende grund:
               
               
                  Målet for dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan.
               
            
            
               •Proportionalitetsprincippet
            
         
         
            
               
                  I overensstemmelse med proportionalitetsprincippet går dette forslag ikke videre, end hvad der er nødvendigt for at nå dets mål.
               
            
            
               •Valg af retsakt
            
            
               
                  I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de i EØS-aftalen fastsatte tilfælde.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  Indarbejdelsen af ovennævnte forordning i EØS-aftalen forventes ikke at få virkninger for budgettet.
               
            
            
               5.ANDRE FORHOLD
            
            
               •Nærmere redegørelse for de enkelte bestemmelser i forslaget
            
            
               
                  Tilpasning a) — manglende anvendelse på Island og Liechtenstein
               
               
                  Eftersom transmissionssystemet i Island ikke er forbundet med andre transmissionssystemer, bør Kommissionens forordning (EU) 2015/1222 derfor ikke finde anvendelse på Island. 
               
               
                  Kommissionens forordning (EU) 2015/1222 bør ikke finde anvendelse på Liechtenstein, da Liechtenstein på grund af sin beskedne størrelse og det begrænsede antal elkunder ikke har et eget eltransmissionsnet.
               
               
                  Tilpasning b) og betragtning (6) — følsomme oplysninger om elektricitetssystemet
               
               
                  Kommissionens forordning (EU) 2015/1222 indeholder bestemmelser om oplysningspligt over for det europæiske net af elektricitetstransmissionssystemoperatører (ENTSO for elektricitet) og Agenturet for Samarbejde mellem Energireguleringsmyndigheder (ACER). Tilpasning b) gør det muligt for de respektive transmissionssystemoperatører (TSO'er) og reguleringsmyndigheder at udveksle sådanne oplysninger og beskytte dem.
               
               
                  Tilpasning c) og betragtning (7) — henvisning til den norske TSO's, den udpegede elektricitetsmarkedsoperatørs (NEMO) og den nationale reguleringsmyndigheds ret til at deltage i udarbejdelsen og godkendelsen af vilkår, betingelser og metoder
               
               
                  Med denne tilpasning og den ovennævnte betragtning tilpasses de relevante bestemmelser i artikel 9 i Kommissionens forordning (EU) 2015/1222 vedrørende de relevante enheders ret til at deltage i udarbejdelsen og godkendelsen af vilkår, betingelser og metoder, således at Norge er omfattet.
               
            
            
               2020/0314 (NLE)
            
            
               Forslag til
            
            
               RÅDETS AFGØRELSE
            
         
         
            
               om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen 
                  
                  [32015R1222 — retningslinjer for kapacitetsbegrænsning]
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 194 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  3
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  4
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag IV til EØS-aftalen.
            
            
               (3)Kommissionens forordning (EU) 2015/1222 af 24. juli 2015 om fastsættelse af retningslinjer for kapacitetstildeling og håndtering af kapacitetsbegrænsninger
                  5
                skal indarbejdes i EØS-aftalen.
            
            
               (4)Bilag IV til EØS-aftalen bør derfor ændres.
            
            
               (5)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag IV (Energi) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på datoen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 197 af 25.7.2015, s. 24.
               
               
                  
                     (2)
                  
                        EFT L 305 af 30.11.1994, s. 6.
               
               
                  
                     (3)
                  
                        EFT L 305 af 30.11.1994, s. 6.
               
               
                  
                     (4)
                  
                        EFT L 1 af 3.1.1994, s. 3.
               
               
                  
                     (5)
                  
                        EUT L 197 af 25.7.2015, s. 24.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 12.11.2020
            COM(2020) 700 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen [32015R1222 — retningslinjer for kapacitetsbegrænsning]
            
               
         
         
            
               BILAG 
            
            
               DET BLANDEDE EØS-UDVALGS AFGØRELSE
            
            
               Nr. […]
            
            
               af […]
            
            
               om ændring af bilag IV (Energi) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Kommissionens forordning (EU) 2015/1222 af 24. juli 2015 om fastsættelse af retningslinjer for kapacitetstildeling og håndtering af kapacitetsbegrænsninger
                  1
                skal indarbejdes i EØS-aftalen.
            
            
               (2)Kommissionens forordning (EU) 2015/1222 gælder ikke for transmissionssystemer på øer, der ikke er forbundet med andre transmissionssystemer ved hjælp af sammenkoblinger.
            
            
               (3)Eftersom transmissionssystemet i Island ikke er forbundet med andre transmissionssystemer, bør Kommissionens forordning (EU) 2015/1222 derfor ikke finde anvendelse for Island.
            
            
               (4)Liechtenstein har på grund af sin beskedne størrelse og det begrænsede antal elkunder ikke et eget eltransmissionsnet. Kommissionens forordning (EU) 2015/1222 bør derfor ikke finde anvendelse på Liechtenstein.
            
            
               (5)Henvisninger til transmissionssystemoperatører (TSO'er), udpegede elektricitetsmarkedsoperatører (NEMO'er), nationale reguleringsmyndigheder og interesseparterne bør forstås som omfattende TSO'er, NEMO'er, reguleringsmyndigheder og interesseparter, der repræsenterer Norge.
            
            
               (6)Når der i fællesskab udarbejdes vilkår, betingelser og metoder i henhold til Kommissionens forordning (EU) 2015/1222 er det vigtigt, at alle nødvendige oplysninger fremsendes uden ophold. Det bør ved hjælp af et tæt samarbejde mellem TSO'er og regulerende myndigheder sikres, at følsomme oplysninger, som f.eks. detaljerede oplysninger om koblingsstationer, den nøjagtige placering af underjordisk transmission, oplysninger om kontrolsystemer og detaljerede sårbarhedsanalyser, der kan anvendes til sabotage, effektivt beskyttes i forbindelse med udarbejdelsen af vilkår, betingelser eller metoder. For at sikre en effektiv gennemførelse af denne forordning bør der i forbindelse med samarbejdet med Norge etableres et samarbejde i samme omfang om udveksling af oplysninger og beskyttelse af følsomme oplysninger.
            
            
               (7)Med henblik på at udarbejde vilkår, betingelser og metoder, der kan blive bindende efter de regulerende myndigheders godkendelse, på regionalt plan eller EØS-plan, er input fra de vigtigste interesseparter af afgørende betydning for at sikre en effektiv lovramme på tværs af grænserne. TSO'er og andre interessenter bør derfor deltage i udarbejdelsen af forslag til vilkår, betingelser og metoder som fastsat i de forskellige bestemmelser i denne forordning. Den norske TSO og de norske NEMO'er bør navnlig deltage i beslutningsprocessen på samme måde som de TSO'er og NEMO'er, der repræsenterer en EU-medlemsstat. 
            
            
               (8)For regionale eller EU-dækkende forslag fra TSO'er, hvis godkendelse kræver en afgørelse fra mere end én regulerende myndighed, bør de regulerende myndigheder konsultere hinanden og samarbejde tæt med henblik på at nå til enighed, inden de regulerende myndigheder vedtager en afgørelse. Den norske regulerende myndighed bør inddrages i dette samarbejde.
            
            
               (9)Eftersom denne forordning er vedtaget på grundlag af Europa-Parlamentets og Rådets forordning (EF) nr. 714/2009 af 13. juli 2009 om betingelserne for netadgang i forbindelse med grænseoverskridende elektricitetsudveksling og om ophævelse af forordning (EF) nr. 1228/2003
                  2
               , er tilpasningsteksterne, der er udarbejdet og vedtaget i Det Blandede EØS-Udvalgs afgørelse nr. 93/2017 af 5. maj 2017
                  3
                med henblik på gennemførelsen af forordning (EF) nr. 714/2009, særlig bestemmelserne i artikel 1, stk. 1 og stk. 5, om tilpasninger vedrørende den rolle Agenturet for Samarbejde mellem Energireguleringsmyndigheder spiller i EØS-sammenhæng, relevante for anvendelsen af denne forordning i EØS, navnlig artikel 9, stk. 11 og stk. 12.
            
            
               (10)Bilag IV til EØS-aftalen bør derfor ændres —
            
            
               VEDTAGET DENNE AFGØRELSE:
            
         
         
            
               Artikel 1
            
            
               Følgende indsættes efter punkt 48 (Kommissionens forordning (EU) nr. 543/2013) i bilag IV til EØS-aftalen:
            
            
               "49.
                     32015 R 1222: Kommissionens forordning (EU) 2015/1222 af 24. juli 2015 om fastsættelse af retningslinjer for kapacitetstildeling og håndtering af kapacitetsbegrænsninger (EUT L 197 af 25.7.2015, s. 24).
            
            
               Forordningens bestemmelser gælder i forbindelse med aftalen med følgende tilpasninger: 
            
            
               (a)Denne forordning finder ikke anvendelse på Island og Liechtenstein.
            
            
               (b)Følgende tilføjes i artikel 13: 
            
            
               "Aftaler mellem TSO'er og/eller regulerende myndigheder kan sikre, at fortrolige eller følsomme oplysninger beskyttes effektivt, og bidrage til at sikre, at alle de oplysninger, der er nødvendige for at udarbejde de fælles vilkår, betingelser og metoder, fremsendes uden ophold"
            
            
               (c)I artikel 9:  
            
            
               i) Henvisningerne til "Unionens befolkning" i artikel 9, stk. 2, litra b), "den berørte regions befolkning" i artikel 9, stk. 3, litra b) og "befolkningen i de deltagende medlemsstater" i artikel 9, stk. 3 andet afsnit skal forstås som omfattende befolkningen i Norge, når det skal afgøres, om den relevante tærskel for kvalificeret flertal er opnået.
            
            
               ii) Henvisningerne til "regioner der består af mere end fem medlemsstater" i artikel 9, stk. 3, første afsnit og til "regioner bestående af højst fem medlemsstater" i artikel 9, stk. 3, tredje afsnit skal læses som "regioner der består af mere end fire EU-medlemsstater og Norge" eller "regioner bestående af højst fire EU-medlemsstater og Norge". 
            
            
               Artikel 2
            
            
               Den islandske og den norske udgave af forordning (EU) 2015/1222, der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 3
            
            
               Denne afgørelse træder i kraft den […], eller dagen efter, at den sidste meddelelse er indgivet til Det Blandede EØS-Udvalg, jf. artikel 103, stk. 1
                  4*, hvis denne dato falder senere.
            
            
               Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den [...].
            
            
                  På Det Blandede EØS-Udvalgs vegne
            
            
                  […]
            
            
                  Formand
            
         
         
            
            
            
                  […]
            
            
                  Sekretærer for
            
            
                  Det Blandede EØS-Udvalg
            
         
         
            
                  
                     (1)
                  
                        EUT L 197 af 25.7.2015, s. 24.
               
               
                  
                     (2)
                  
                        EUT L 211 af 14.8.2009, s. 15.
               
               
                  
                     (3)
                  
                        EUT L 36 af 7.2.2019, s. 44.
               
               
                  
                     (4)
                  *
                        Forfatningsmæssige krav angivet.